Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Mónica Doménech Linde andreak egindako galderaren erantzuna, Foru Diputazioak emana, adingabeentzako laguntza-kontratuei buruzkoa. Galdera 2018ko apirilaren 13ko 44. Nafarroako Parlamentuko Aldizkari Ofizialean argitaratu zen.

Iruñean, 2018ko maiatzaren 7an

Lehendakaria: Ainhoa Aznárez Igarza

ERANTZUNA

Unión del Pueblo Navarro parlamentu taldeari atxikitako foru parlamentari Mónica Doménech Linde andreak galdera egin du adingabeentzako laguntza-kontratuei buruz (9-18/PES-00085). Hona Nafarroako Gobernuko Eskubide Sozialetako Departamentuak informatzeko duena:

Zertan da Xilemako adingabeentzako laguntza-kontratuaren berritzea?

Xilema fundazioarekin izenpetutako adingabeentzako laguntza-kontratua 2017ko uztailean amaitu zen. Kontratu horrek estaldura ematen dio oinarrizko egoitza-harrerako 40 tokiren, egoitza-harrera espezializatuko 5 tokiren, behaketa-zentroko 12 tokiren, adingabeentzako eguneko zentroko 18 tokiren eta urgentziako familietan harrera egoeran dauden adingabeak baloratzeko programaren kudeaketari.

Kontratua amaitu ondoren, egoitza-harrerako sistemaren beharrizanei buruzko balorazio prozesu bat hasi zen, modalitate guztietako egoitza-izaerako tokien igoera zela-eta zeuden beharrizanetan gertatutako eskaera jarraituaren ondorioz. Are gehiago 2015eko uztailean, Haurren eta Nerabeen Babes-sistema aldatzen duen uztailaren 28ko 26/2015 Lege Organikoan ezarritakoaren arabera, egoitza-harrerarako modalitate berri bat ezartzen da (egoitza-harrera espezializatua), zeina derrigorrez ezarri behar baita gaur egungo Nafarroako Haurren Babeserako Sisteman. Horrek guztiak berekin ekarri du nahitaez atzerapen bat gertatzea lizitazio-espediente berria izapidetzerakoan. Hala eta guztiz ere, gaur egun, beharrizan berrien arretarekin koherentziaz jokatuta, lizitazio-espediente berri baterako proposamena egin da, arestian aipatutako tokien multzoaren kudeaketa ere hartuz, bai eta bizitza autonomorako prestatzeko 10 toki ere. Lizitazio-espediente hori Itunen deialdi hori Osasunaren eta Gizarte Zerbitzuen arloetako Itun Sozialak arautzen dituen azaroaren 16ko 13/2017 Foru Legean xedatutakoaren arabera egiten ari da, eta aurreikusita dago hura 2018ko bigarren seihilekoan adjudikatzea.

Berritu al da jada Nuevo Futuroko adingabeentzako laguntza-kontratua?

Asociación Nuevo Futuro entitatearekiko kontratua gaur egun aurrez aipatu dugun Xilemaren kontratuaren baldintza berdinetan dago. Entitate horrekiko kontratuaren indarraldia amaitu ondoren, Nuevo Futuro entitatearekin izenpetutako kontratuarekin lotutako egoitza-harrerako sistemaren beharrizanak baloratzeko prozesu bat hasi zen, eta egoitza-harrera espezializatuko bost tokiren modulu berri bat proposatu zen, bai eta autonomia-prozesuan dauden adingabeentzako 10 toki ere. Lizitazio berri hori Itunen deialdi hori Osasunaren eta Gizarte Zerbitzuen arloetako Itun Sozialak arautzen dituen azaroaren 16ko 13/2017 Foru Legean xedatutakoaren arabera egiten ari da, eta aurreikusita dago hura 2018ko bigarren seihilekoan adjudikatzea.

Entitate horiei dagokienez (Xilema eta Nuevo Futuro), adierazi ea kontraturik sinatu den ala sinatuko den, eta, baiezkoan, zer baldintzatan.

Asociación Navarra Nuevo Futuro elkarteak eta Xilema Fundazioak kudeatutako tokien kudeaketa lizitazio prozesuan dago, bi loteen inguruan antolatutako espediente bakar batean; hau da, Osasunaren eta Gizarte Zerbitzuen arloetako Itun Sozialak arautzen dituen azaroaren 16ko 13/2017 Foru Legean xedatutakoaren arabera. Itunaren baldintzak definituta ageri dira baldintza teknikoen eta administrazio-baldintza partikularren pleguetan jasotakoan, eta gaur egun baliozkotzeko prozesuan daude.

Ituna eginen baldin bada, baldintzen xehetasunak.

Aurreko galderen erantzunetan azaldutakoaren arabera, Asociación Navarra Nuevo Futuro elkarteak eta Xilema Fundazioak kudeatutako babeserako toki guztiak itun baten zati bat dira; hain zuzen ere, gaur egun lizitazio prozesuan dagoen itun baten zatia. Horren baldintzek Osasunaren eta Gizarte Zerbitzuen arloetako Itun Sozialak arautzen dituen azaroaren 16ko 13/2017 Foru Legean xedatutakoari erantzuten diote, eta zehazki plegu tekniko eta administratibo partikularretan jasotako baldintzei. Plegu horiek, gaur egun, zerbitzu ekonomiko eta juridikoek baliozkotzeko prozesuan daude.

Lizitazioen atarian baldin badaude, lizitazio bakoitzaren datak. Lizitatzeke baldin badago, zergatik ez den lizitatu.

Aipatutako entitateek gaur arte kudeatu dituzten tokien itunerako lizitazio-espedientea oraindik ere ez dago Kontratazio Atarian. Izapidetze administratiboko prozesuan dago (balorazio juridikoa eta esku-hartze orokor eta delegatua): Kontratazio Atarian jendaurrean jarri aurreko prozesua da hori.

Hori guztia jakinarazten dizut Nafarroako Parlamentuko Erregelamenduaren 194. artikulua betez.

Iruñean, 2018ko maiatzaren 3an

Eskubide Sozialetako kontseilaria: Miguel Laparra Navarro